《七月朔日箨石招同地山少宰小集山斋为鸿博同年之会次韵书箨石所画三友图后 其一》
清代·申甫

山馆凉生面面风，何分宾主此情同。故人海内今余几，往事樽情话不穷。

各有姓名留荐牍，尽多酬唱入诗筒。衰迟倍切齐年谊，气类相关在始终。

作者简介：（1706—1778）江苏扬州人，字及甫。乾隆元年举博学鸿词，以诗名。六年，乡试中式，授中书舍人，历官至副都御史。有《笏山诗集》。